คปภ.ยกระดับจ่ายค่าสินไหม
คปภ.ยกระดับจ่ายค่าสินไหม ตั้งคณะกรรมการจ่ายแบบอีเคลม ไม่ต้องสำรองจ่าย&nbsp;
24 ก.พ. 2554

คปภ.ยกระดับจ่ายค่าสินไหม ตั้งคณะกรรมการจ่ายแบบอีเคลม ไม่ต้องสำรองจ่าย 
นางจันทรา บูรณฤกษ์ เลขาธิการคณะกรรมการกำกับและส่งเสริมการประกอบธุรกิจประกันภัย(คปภ.) เปิดเผยว่า ทาง คปภ.ร่วมกับหน่วยงานภาครัฐและเอกชนที่เกี่ยวข้อง จัดตั้งคณะทำงานพัฒนาระบบสินไหมทดแทนอัตโนมัติ (E-claim) เพื่อให้ประชาชนได้รับความสะดวก รวดเร็ว และบรรเทาความเดือดร้อนของประชาชนผู้ประสบภัยจากรถที่ต้องสำรอง  ค่ารักษาพยาบาลไปก่อน โดยคณะกรรมการดังกล่าวฯ จะร่วมกันกำหนดแนวทางและพิจารณาหลักเกณฑ์  การเบิกจ่ายค่ารักษาพยาบาลผ่านระบบสินไหมทดแทนอัตโนมัติ (E-claim) ซึ่งจากเดิมการเบิกจ่าย            ค่ารักษาพยาบาลเบื้องต้น ผู้ประสบภัยจากรถจะได้รับความคุ้มครองตามที่จ่ายจริง ในวงเงินไม่เกิน 1.5 หมื่นบาท โดยไม่ต้องรอพิสูจน์ความถูกผิด ให้สามารถขยายวงเงินการเบิกจ่ายค่ารักษาพยาบาลสำหรับผู้ประสบภัยจากรถ ให้ได้รับความคุ้มครองตามที่จ่ายจริงในวงเงินไม่เกิน 5 หมื่นบาท โดยไม่ต้องรอพิสูจน์ความถูกผิด    ให้เป็นมาตรฐานเดียวกันทั่วประเทศและสามารถตรวจสอบได้ เพื่อประโยชน์ของประชาชนและผู้ประสบภัยจากรถต่อไป